|  |  |  |  |
| --- | --- | --- | --- |
| ГЛАВА  МУНИЦИПАЛЬНОГО ОБРАЗОВАНИЯ  «НИЖНЕКАМСКИЙ МУНИЦИПАЛЬНЫЙ РАЙОН»  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  «ТҮБӘН КАМА МУНИЦИПАЛЬ РАЙОНЫ»  МУНИЦИПАЛЬ БЕРӘМЛЕГЕ  БАШЛЫГЫ  Төзүчеләр пр., 12 нче йорт, Түбән Кама шәһәре, 423570 |
| ПОСТАНОВЛЕНИЕ  № 23 | | КАРАР  20 нче апрель 2021 ел | |

|  |
| --- |
| Түбән Кама муниципаль районы авыл җирлекләренең Җирдән файдалану һәм төзелеш кагыйдәләренә үзгәрешләр кертү буенча гавами тыңлаулар билгеләү турында |

Уңай тормыш шартларына кеше хокукларын, җир кишәрлекләренә ия булучыларның хокукларын һәм законлы мәнфәгатьләрен саклау максатыннан, 2004 елның 29 декабрендәге 190-ФЗ номерлы Россия Федерациясе Шәһәр төзелеше кодексының 5.1, 31, 33 статьялары, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 28 статьясы нигезендә, Түбән Кама муниципаль районы Советының 2006 елның 13 октябрендәге 48 номерлы «Татарстан Республикасы «Түбән Кама муниципаль районы» муниципаль берәмлегендә гавами тыңлаулар оештыру һәм үткәрү тәртибе турында» карары белән, карар бирәм:

1. Татарстан Республикасы Түбән Кама муниципаль районы авыл җирлекләренең Җирдән файдалану һәм төзелеш кагыйдәләренә текстлы материалларга, шулай ук график материалларга үзгәрешләр кертү буенча гавами тыңлаулар билгеләргә (алга таба – проект) (1 нче кушымта):

2. Гавами тыңлаулар үткәрү буенча комиссия составын расларга (2 нче кушымта).

3. Билгеләргә:

3.1. гавами тыңлауларны оештыручы итеп, гавами тыңлаулар үткәрү буенча комиссияне;

3.2. проект экспозициясен ачу урыны - Түбән Кама шәһәре, Мәктәп бульвары, 2А йорт, 2 кат холы адресы буенча Түбән Кама муниципаль районының күпфункцияле үзәге (алга таба – КФҮ), проектның электрон версиясе ТР Түбән Кама муниципаль районы рәсми сайтының «Түбән Кама муниципаль районы – шәһәр төзелеше документлары – Җирдән файдалану һәм төзелеш кагыйдәләре – авыл җирлекләре» бүлегендә;

3.3. проект экспозициясен үткәрү сроклары - 2021 елның 30 апреленнән гавами тыңлаулар үткәрү датасына кадәр;

3.4. проект экспозициясендә булырга мөмкин булган сәгатьләр – 08:00 дән 17:00 сәгатькә кадәр;

3.5. гавами тыңлаулар үткәрү датасы һәм вакыты – 2021 елның 31 маенда 10:00 сәг.;

3.6. гавами тыңлаулар үткәрү урыны - Түбән Кама шәһәре, Мәктәп бульвары, 2А йорт, утырышлар залы адресы буенча Түбән Кама муниципаль районы күпфункцияле үзәге;

3.7. гавами тыңлауларда катнашучылар тарафыннан проектка кагылган тәкъдимнәр һәм искәрмәләр кертү тәртибе, сроклары һәм формасы - Россия Фе-дерациясе Шәһәр төзелеше кодексының 5.1 статьясы 12 өлеше нигезендә иденти-фикация узган гавами тыңлауларда катнашучылардан гавами тыңлауларда кат-нашучылар җыелышын үткәрү барышында язма һәм телдән, Төзелеш һәм архи-тектура идарәсе адресына язмача (Түбән Кама шәһәре, Мәктәп бульвары, 2А йорты, 2 кат, шәһәр төзелеше бүлеге - 205 каб., кабул итү бүлмәсе – 204 кабинет. Кабул итү көне – сишәмбе 08:00 дән 12:00 сәгатькә кадәр, 13:00 дән 16:30 сәгатькә кадәр. Электрон адрес - Arhi.nk@tatar.ru), шулай ук әлеге карарның 3.2., 3.4., 3.5. пунктлары нигезендә экспозиция үткәрү урыны һәм вакыты буенча проект экспозициясенә килүчеләрне исәпкә алу китабына (журналына) язу юлы белән тәкъдимнәр һәм искәрмәләр кабул ителә.

4. Татарстан Республикасы Түбән Кама муниципаль районы Советының җәмәгатьчелек һәм гаммәви мәгълүмат чаралары белән элемтә бүлегенә әлеге ка-рарны, гавами тыңлаулар нәтиҗәләре буенча бәяләмәне Түбән Кама муниципаль районы авыл җирлегенең рәсми сайтында, гаммәви мәгълүмат чараларының матбугат басмаларында бастырып чыгаруны тәэмин итәргә.

5. Гавами тыңлаулар үткәрү буенча комиссиягә:

5.1. проектны һәм мәгълүмати материалларны Түбән Кама муниципаль районы рәсми сайтында, Татарстан Республикасы Түбән Кама муниципаль районы авыл җирлекләре рәсми сайтында һәм авыл җирлекләренең мәгълүмати стендларында урнаштырырга;

5.2. проект экспозициясен уздыруны һәм экспозициягә килүчеләргә консультация бирүне, гавами тыңлауларда катнашучылар җыелышын уздыруны, гавами тыңлаулар беркетмәсен һәм нәтиҗәләрен рәсмиләштерүне тәэмин итәргә;

5.3. әлеге карар билгеләгән срокларда һәм каралган тәртип нигезендә гавами тыңлаулар әзерләргә һәм үткәрергә;

5.4. авыл җирлегенең мәгълүмати щитларында ачык тыңлаулар нәтиҗәләре буенча бәяләмәне урнаштырырга, Татарстан Республикасы Түбән Кама муниципаль районы Советының җәмәгатьчелек һәм массакүләм мәгълүмат чаралары белән элемтә бүлегенә гавами тыңлаулар нәтиҗәләре турында бәяләмәне Түбән Кама муниципаль районының, авыл җирлекләренең рәсми сайтында һәм массакүләм мәгълүмат чараларының матбугат басмаларында урнаштыру өчен җибәрергә.

6. Әлеге карарның үтәлешен тикшереп торуны гавами тыңлаулар үткәрү буенча комиссиягә йөкләргә.

Башлык вазыйфаларын башкаручы,

Башлык урынбасары А.В.Умников

Татарстан Республикасы

Түбән Кама муниципаль районы Башлыгының

2021 елның 20 нче апреле

23 нче номерлы карары белән расланган

1 нче кушымта

**ТР Түбән Кама муниципаль районы Каенлы авыл җирлегенең Җирдән файдалану һәм төзелеш кагыйдәләренең шәһәр төзелеше регламентларыннан мисал**

Ж-1. Шәхси торак йортлар төзү зонасы.

Ж-1 шәхси торак йортлар төзү зонасы йорт яны җир кишәрлекләре яки алардан башка җирле әһәмияттәге минималь рөхсәт ителгән хезмәтләр күрсәтү җыелмасы белән аерым торучы һәм блоклап бүленгән шәхси торак йортлардан (коттеджлардан) торган торак районнарны формалаштыруның хокукый шартларын тәэмин итү өчен бүлеп бирелгән.

Күчемсез милекне файдалануның рөхсәт ителгән төп төрләре (**Рөхсәт ителгән файдалану төре коды**\*):

- шәхси торак йортлар (2.1);

- йорт яны җир кишәрлекләре булган шәхси торак йортлар (2.2);

- блоклап бүленгән бер-, ике фатирлы торак йортлар (2.3);

- кишәрлекләр белән блоклап бүленгән бер-, ике фатирлы торак йортлар (2.3);

- шәхси ярдәмче хуҗалык алып бару өчен (2.2);


- шәхси торак төзелеше өчен (2.1);

- **800 кв. метрдан артмаган кибетләр.**

Җир кишәрлекләренең һәм капиталь төзелеш объектларының иң чик параметрлары

|  |  |  |
| --- | --- | --- |
| Параметрлар төрләре һәм үлчәү берәмлекләре | | Күчемсез милекне файдалануның төп рөхсәт ителгән төрләренә карата параметрларның кыйммәте |
| 800 кв. метрдан артмаган кибетләр. |
| **Кишәрлекнең минималь мәйданы (2021 елдан)** | **кв.м** | **1000** |
| Кишәрлекнең максималь мәйданы | кв.м | 1500 |
| Урам фронты (юл) буенча кишәрлекнең минималь киңлеге | м | 12 |
| Кишәрлек төзелешенең максималь проценты | % | 65 |
| Җир кишәрлегенең алгы чигеннән төзелмәләрнең минималь чигенеше (башка күрсәткеч төзелешне җайга салу сызыгы белән билгеләнмәгән очракларда) | м | 3 |
| Кишәрлекнең ян чикләреннән төзелмәләрнең минималь чигенеше | м | а) 0 - мәҗбүри брандмауэр дивары булган очракта;  б) 3 – башка очракларда |
| Кишәрлекнең арткы чигеннән төзелмәләрнең минималь чигенеше | м | 3 |
| Төзелмәләрнең максималь биеклеге (түбә сыртына кадәр) | м | 12 |
| Җир кишәрлекләре киртәләренең максималь биеклеге | м | 2,5 |

Красный Ключ авыл җирлегендә торак төзелеше өчен территориаль зоналарны үзгәртү



Татарстан Республикасы

Түбән Кама муниципаль районы

Башлыгының

2021 елның 20 нче апреле

23 нче номерлы карары белән расланган

2 нче кушымта

Түбән Кама муниципаль районы авыл җирлекләренең Җирдән файдалану һәм төзелеш кагыйдәләренә үзгәрешләр кертү проекты буенча гавами тыңлаулар үткәрү комиссиясе составы

|  |  |
| --- | --- |
| Әхмәдиева А.Г. | - комиссия рәисе, ТР Түбән Кама муниципаль районы Башкарма комитетының Төзелеш һәм архитектура идарәсе башлыгы; |
| Нигъмәтҗанов А.Г. | - комиссия рәисе урынбасары, Татарстан Республикасы Түбән Кама муниципаль районы Башкарма комитеты җитәкчесе урынбасары. |
| Комиссия әгъзалары: | |
| Килешү буенча | - дәүләт теркәве, кадастр һәм картография федераль хезмәтенең Татарстан Республикасы буенча идарәсенең Түбән Кама территориаль бүлеге вәкиле; |
| Мингалиева А.Р. | - ТР «Түбән Кама муниципаль районы» муниципаль берәмлегенең «Җир һәм милек мөнәсәбәтләре идарәсе» МКУ башлыгы; |
| Чимарева С.В. | - «ТР техник инвентаризация бюросы» АҖнең Түбән Кама районы бүлекчәсе җитәкчесе; |
| Мостафин Р.Р. | - ТР Түбән Кама муниципаль районы Башкарма комитетының Төзелеш һәм архитектура идарәсе башлыгы урынбасары; |
| Сираҗетдинов Э.Р. | - Татарстан Республикасы Түбән Кама муниципаль районы Башкарма комитеты архитекторы; |
| Килешү буенча | - Татарстан Республикасы Түбән Кама муниципаль районы авыл җирлекләре җирле үзидарә органнары вәкилләре. |